„ varia. Pes seu corpus postica parte in acumen duriusculum supra nigrum abit. Tentacula 
«superiora duo, antica parte turgida, albida, striis obliquis spiralibus cinnabarinis dense obtecta, 
„hinc tota cinnabarina, oculis colore ob fuscatis. Pone tentacula dorsualia maculae duae orbiculares 
«parvae fuscescente cinereae. Os ad verrucae modum prominulum sub fronte inferum, inter 
«tentacula duo minima subglobosa et flavopunctata. Branchiarum dorsualium fasciculus laciniis 
«flavidis simpliciter pinnatis 9 conficitur et basi coalita anum tubiformem cingit. Pinnulae laete 
«rubrae. Branchiae rectractae in pallii aperturam suscipiuntur. Aperturae sexuales in latere pedis 
«dextro anticae.” Tentacula minora, quae subglobosa vidi, forsan in statu magis tranquillo paullo 
longius expanduntur. 
Iconem vivi animalis in Mari rubro feci et suo ordine tradam. 
5. D. brachyphylla , Nov. spec. : oblonga pollicaris, utrinque rotundata, laevis, supra flavicans 
punctorum fuscorum serie duplici, subtus alba, tentaculis dorsualibus elongatis subquadratis 
sulcatis, labialibus et branchiis brevissimis albidis. 
Inter Corallia prope Tor habitat. 
De vivo animali, praeter characterem modo scriptum, haec notavimus: «E flavicante alba 
«superne punctis aliquot fuscis varia. Pallium pede parum latius. Tentacula superiora dorsualia 
«elongata, tereti sub quadrangula, oblique sulcata tanquam biarticulata. Tentacula labialia duo 
«brevia, conica atque laevia. Branchiae brevissimae ramulosae albidae subsexpartitae, anum 
„ cingentes.” 
Iconem a me in Mari rubro pictam servavi. 
d ) branchiis radiatis ramosis, compositis, fruticulosis : 
Subgenus Dendrodoris. 
a) laeves: 
6. D. lugubris, Nov. spec.: bipollicaris glabra, utrinque rotundata, supra fusco -atra margine 
tenuissimo albo, subtus cinerea pede fuscescente, tentaculis cylindricis obtusis cinerascenti- 
bus, branchiis fuscescentibus. 
Prope Sues in Mari rubro frequens. 
Magnitudo bipollicaris. Dorsum glabrum atrum, pallii margine tenui albo. Pedis pagina 
superior et inferior fuscescens margine atro, albo limbato. Pallium subtus cinereum. Tentacula 
4, duo maiora laevia dorsualia in pallii totidem foraminibus recondenda, cinerascente nigra, 
cylindrica, obtusa, nec turgida. Tentacula minora, prope os pede fusco concolor infra sita, 
nigricantia. Branchiarum fasciculus dorsualis eximie patulus, totus fuscescens, decemfidus, duplo 
pinnatus, basi non tubulosus, verum postica parte apertus bicruris, anum tubulosum includens. 
Aperturae sexuales in latere dextro anticae. 
Huic similem formam eodem loco repertam iisdemque fere coloribus pictam Leuckart 
Doridis albolimbatae nomine descripsit. Tentacula turgida sulcata, pallium cum pede subtus 
atra. Branchiarum lobi 8, cum aliis notulis, nisi ad observatorem remittenda sunt, speciales 
characteres diversos exhibent. 
